Στην 24ωρη γενική απεργία που έχουν εξαγγείλει ΓΣΕΕ - ΑΔΕΔΥ θα συμμετέχουν πλήρως οι εργαζόμενοι σε Μετρό και Προαστιακό Σιδηρόδρομο, αλλά και η ΤΡΑΙΝΟΣΕ.

Στο πλαίσιο της πανελλαδικής απεργίας της Πέμπτης 12 Νοεμβρίου, τα αστικά λεωφορεία και τα τρόλεϊ δεν θα κινηθούν από την έναρξη της πρωϊνής βάρδιας έως τις 9 το πρωί και από τις 9 το βράδυ έως τη λήξη της νυχτερινής βάρδιας.

Επίσης, ο Ηλεκτρικός Σιδηρόδρομος (ΗΣΑΠ) και το Τραμ δεν θα λειτουργήσουν από την έναρξη της βάρδιας έως τις 10 το πρωί και από τις 4 το απόγευμα έως τη λήξη της βάρδιας.